Nordjyske lånere får fra september mulighed for at tage bøgerne med sig på café uden at skulle forlade biblioteket.

Aalborg Bibliotekerne har netop lavet aftale med Kaffé Fair, der betyder, at bibliotekets Nørregade-hjørne fremover vil blive til caféområde. I cafeen vil der være et bibliotekstilbud i form af bøger, tidsskrifter og aviser, og oven over cafeen indretter biblioteket en lounge, hvor man kan hygge sig over en kop kaf-fe. "Vi glæder os til at kunne opfylde brugernes behov for at kunne nyde en kop kaffe i hyggelige omgivelser, når de er på biblioteket. Desuden forventer vi, at cafeen vil bringe mere liv til den fjerne ende af Nørregade, indtil Nordkraft står færdigt " fortæller publikumschef ved Aalborg Bibliotekerne Kirsten Boelt.